Patrick Honohan

Patrick Honohan (født 9. oktober 1949Reuters – Factbox – ECB Governing Council: Who's Who , besøkt 16. januar 2012. i Dublin) er en irsk økonom, som fra september 2009 til november 2015 var sentralbanksjef for Irlands sentralbank (Central Bank of Ireland). Som sentralbanksjef representerte han også Irland i Den europeiske sentralbank. 

Han er gift og har en sønn. 

 Utdanning 
Honohan har en Bachelor of Arts innen økonomi og matematikk ved University College Dublin i 1971 og en Master of Arts fra samme universitet i 1973. Etter dette studerte han ved London School of Economics, der han tok en Master of Science i 1974 og en doktorgrad (Ph.D) i 1978. Doktorgradsavhandlingen hans het «Uncertainty, Portfolio Choice and Economic
Fluctuations». 

 Yrkeskarriere 
Før han tok sin postgraduate utdanning jobbet han for Det internasjonale pengefondet (IMF) fra 1971 til 1973. Mens han tok doktorgraden sin i London jobbet han også for Irlands sentralbank, her jobbet han i forskningsavdelingen og avdelingen for internasjonale relasjoner, etterhvert som seniorøkonom. På 1980-tallet jobbet han som rådgiver for Garret FitzGerald da han var Taoiseach (statsminister). 

Han var seniorøkonom i Verdensbanken i Washington fra 1987 til 1990, før han gikk til Economic and Social Research Institute i Dublin, der han jobbet fram til 1998, som professor og direktør for instituttets Banking Research Centre. Han returnerte til Verdensbanken i 1998, først som Lead Economist i en forskningsavdeling, senere bl.a. Senior Advisor for Verdensbankens policy for finansnæringen (Financial Sector Policy). Siden 2007 har han vært professor ved Trinity College Dublin, og siden 2008 fellow professor. 

Den 4. september 2009 ble han utnevnt til ny sentralbanksjef, og overtok etter John Hurley. Hurleys periode utløp egentlig i mars, men han ble overtalt til å fortsette. Honohan overtok stillingen i slutten av september 2009, og er utnevnt for en syvårsperiode.Irish Examiner – Patrick Honohan to head Central Bank, besøkt 17. januar 2012.

Da hans termin som sentralbanksjef var slutt overtok Philip R. Lane denne stillingen. Lane ble utnevnt i oktober 2015, og overtok stillingen 26. november.Irlands sentralbank - Patrick Honohan welcomes appointment of new Central Bank Governor , besøkt 10. mai 2016.Irlands sentralbank - Our Senior Team, besøkt 10. mai 2016. 

 Referanser 

 Eksterne lenker 
 Patrick Honohan – CV (arkivert)
 Irlands sentralbank – Our Senior Team (arkivert)

Kategori:Sentralbanksjefer
Kategori:Irske økonomer
Kategori:Personer fra Dublin
Kategori:Fødsler i 1949